Isabel Coursier

Isabel Patricia Coursier (født 21. mars 1906 i Revelstoke, Britisk Columbia, død 16. oktober 1980 i Penticton, Britisk Columbia) var en canadisk skihopper som var aktiv på 1920-tallet. Hun konkurrerte med mannlige hoppere blant annet i hjembyen Revelstoke.

Som 16-åring satte hun verdensrekord for kvinner med 84 fot (25,5 meter) i Revelstoke i 1922. På trening hoppet hun over 100 fot (30,5 meter). Hun la opp som hopper i 1929.

Etter at hun sluttet med skihopping, bodde hun i flere perioder i Skottland, der hun blant annet var skiinstruktør og kunstlærer. Siste delen av livet bodde hun i Parksville på Vancouver Island i Canada.

Kilder 
 Experience the Mountain Parks: Isabel Coursier – Ski-jumping Pioneer (skrevet av Heather Lea)
 Chic Scott: Powder pioneers - Ski stories from the Canadian Rockies and Columbia Mountains. Rocky Mountain Books, Surrey, British Columbia 2005. ISBN 1-894765-64-8, s. 33-34 (forhåndsvist på Google Books)

Canadiske skihoppere
Personer fra Britisk Columbia